ກໍ່ສ້າງ Viettel ໃຫ້ກາຍເປັນກຸ່ມບໍລິສັດໂທລະຄົມແຖວໜ້າໃນພາກພື້ນ
ທ່ານນາຍົກລັດຖະມົນຕີ ຫງວຽນເຕິນຢຸງ ເຮັດວຽກກັບການນຳ
ຂອງກຸ່ມບໍລິສັດໂທລະຄົມກອງທັບ
(ພາບ: chinhphu.vn)
ໃນຕອນບ່າຍວັນທີ 11/3, ທ່ານນາຍົກລັດຖະມົນຕີ ຫງວຽນເຕິນຢຸງ ໄດ້ເຮັດວຽກກັບການນຳຂອງກຸ່ມບໍລິສັດໂທລະຄົມກອງທັບ (Viettel), ທ່ານນາຍົກລັດຖະມົນຕີ ປາດຖະໜາວ່າ: Viettel ສືບຕໍ່ສຸມໃສ່ເຂົ້າໃນການຜະລິດ, ດຳເນີນທຸລະກິດເຂົ້າບັນດາຂະແໜງການອາຊີບຕົ້ຕໍ່ທີ່ສຳຄັນ ແລະ ປະຕິບັດໜ້າທີ່ການເມືອງທີ່ໄດ້ຮັບການມອບໝາຍຈາກກອງທັບເປັນຢ່າງດີ. ຕາມນັ້ນແລ້ວ, Viettel ຕ້ອງຍູ້ແຮງການຄົ້ນຄວ້າ, ນຳໃຊ້ວິທະຍາສາດເຕັກນິກ; ຕ້ອງສຸມໃສ່ເຂົ້າໃນການຄົ້ນຄວ້າ, ພັດທະນາ, ຜະລິດບັນດາອຸປະກອນເຕັກໂນໂລຢີສູງກວ່າອີກ; ພ້ອມກັນນັ້ນ, ກຸ່ມບໍລິສັດຕ້ອງກຸມຕົນເອງດ້ານການເງິນ, ຜ່ານນັ້ນດຶງດູດແຫຼ່ງຊັບພະຍາກອນມະນຸດທີ່ມີຄຸນນະພາບສູງເຂົ້າເຮັດວຽກໃນກຸ່ມບໍລິສັດ. ທ່ານນາຍົກລັດຖະມົນຕີ ປາດຖະໜາວ່າ: Viettel ຈະສືບຕໍ່ປະກອບສ່ວນປະຕິບັດວຽກງານຮັບປະກັນຄວາມໝັ້ນຄົງ ແລະ ຄວາມປອດໄພທາງເຄືອຂ່າຍ ອິນເຕີເນັດເປັນຢ່າງດີ; ພັດທະນາບັນດາບໍລິການທາງອິນເຕີເນັດ, ພິເສດແມ່ນບັນດາບໍລິການທີ່ກ່ຽວຂ້ອງກັບວຽກງານຊອກຫາຂໍ້ມູນຂ່າວ.
(ແຫຼ່ງຄັດຈາກ VOV)